text: 45-årig udsat for røveri i sit hjem
  14 maj 2014 kl. 13.11
  En 45-årig mand blev nat truet med en kniv i sit hjem i Fredericia. Derefter forsvandt røverne med nogle af hans ting.
  Røveriet fandt sted kort før kl. 1 i nat i mandens hjem i Nr. Voldgade i Fredericia.
  Den chokerede beboer gemte sig.
  Derfor nåede han kun at se den ene af de tre hjemmerøvere. Han havde en sort hættetrøje på med optrukket hætte og talte engelsk.
  Røverne løb med en designerstol, en cykel og en avanceret kaffemaskine.
  Har du set noget, hører politiet meget gerne fra dig. Politiet har tlf. 114.
  